Készíts el egy e-learninges rendszert.

A hozzátartozó adatbázisban el kell tárolni a kérdéseket, a helyes választ, a helytelen válaszokat, a pontszámot, azt, hogy melyik tárgyhoz tartozik a kérdés, a tanuló emailjét, illetve hogy melyik tárgyból hány pontot ért el egy tanuló. Törlés helyett legyen egy deleted\_at mező minden táblában. A modelben és migrationben állítsd be a kapcsolatokat.

Legyen egy /tesztek címen elérhető oldal. Ezen a felhasználó adja meg egy formban, hogy az „informatika” vagy a „matematika” tesztet tölti ki. Ez alapján töltse be a /tesztek/matematika vagy /tesztek/informatika oldalt.

Az oldalon meg kell adni a felhasználó emailcímét, valamint a kérdéseket és válaszokat listázzuk ki az adatbázisból egy formba. Minden kérdésnél legyen egy „válassz a listából” alapérték, amit nem fogad el a rendszer. Egy tanuló egy tesztet csak egyszer tölthet ki.

A form kitöltés után a /eredmenyem oldal jelenjen meg, amit csak emailcím átadással lehet elérni, egyéb esetben hibakódot dob. Írjuk ki a tanuló emailcímét, a kérdéseket és a válaszlehetőségeket. Ha eltalálta a helyes választ, zölddel, ha nem, akkor pirossal a rossz-, és sárgával a jó választ, a többi maradjon fekete. Ezen kívül írjuk ki az összpontszámot és a kapott pontszámot. Írjuk ki, hány % lett a végeredménye.

Legyen egy /ujtargy oldal, ahol új tantárgyat lehet megadni.

Legyen egy /ujkerdes oldal, ahol meg lehet adni egy új kérdést, illetve válaszlehetőségeket megadni, ezekből max. 4 legyen, mindegyiket ki lehet választani, hogy jó megoldás-e.

Legyen egy /eredmenyek oldal, ahol kilistázzuk az összes diák eredményét. Ezek között lehet szűrni emailcím alapján, tantárgy alapján, és kapott pontszám min-max érték alapján.

Legyen egy /kerdesek oldal, ahol a kérdések megjelennek tantárgyanként, és lehet őket módosítani, valamint törölni. (Kétféleképpen lehet: helyben minden adat szerkeszthető, vagy id-t paraméterben átadjuk egy /kerdes{id} oldalnak, és ott módosítjuk az adatokat.

Segítségként:

**Tantárgyak**: informatika, matematika

**Kérdések válaszokkal**:

Informatika:

1. Az alábbiak közül melyik IKT eszköz? 1pont
   1. hangkártya
   2. processzor
   3. számítógép
2. Mik találhatók az alaplapon? 1pont
   1. processzor foglalat, órajel generátor, tintapatron
   2. processzor foglalat, USB csatlakozó, toner
   3. processzor foglalat, memóriahelyek, PCI csatlakozók
3. A felsoroltakból melyik periféria? 1pont
   1. Egér
   2. Processzor
   3. RAM
4. Melyek kiviteli perifériák? 3pont
   1. Nyomtató
   2. Mikrofon
   3. Egér
   4. Monitor
   5. Projektor

Matematika:

1. Melyik igaz a PI-re? 1pont
   1. Valós szám
   2. Irracionális szám
   3. Negatív szám
   4. Egész szám
2. Minden paralelogramma trapéz, de nem minden trapéz paralelogramma 1pont
   1. Igaz
   2. Hamis
3. Az n oldalú sokszög átlóinak a száma: 1pont
   1. (n\*n)/2
   2. (n\*n-1)/2
   3. ((n-3)\*n)/2